Victor Klemperer

Victor Klemperer (født 9. oktober 1881 i Landsberg an der Warthe; død 11. februar 1960 i Dresden) var en tysk litteraturviter, forfatter og politiker. Han er kjent for verket LTI – Notizbuch eines Philologen (Lingua Tertii Imperii: Sprache des Dritten Reiches) og særlig for sine dagbøker, der han dokumenterer sitt hverdagsliv som intellektuell jøde i Det tredje riket. Klemperer anses som en av de viktigste kronikører av antisemittiske forbrytelser utført av nazistene.

Liv og virke

Bakgrunn
Viktor Klemperer var dr. Wilhelm Klemperers åttende barn og nevø til dirigenten Otto Klemperer. Faren var reformistisk rabbiner i Landsberg, senere i Berlin. Viktor var bror til medisinerne Georg og Felix Klemperer. 

Etter å ha hoppet av det franske gymnasiet i Berlin, avla den unge Victor Klemperer gymnas-eksamen i Landsberg i 1902. Etter gymnaset studerte han filosofi, germanistikk og romanistikk i München, Berlin, Genève og Paris. År 1906 giftet han seg med Eva Schlemmer.

Karriere
Han virket frem til 1912 som publisist i Berlin. I 1912 konverterte han til protestantismen.  Samme år promoverte han også til doktor, og to år senere fikk han habilitasjon.

Årene 1914–1915 arbeidet Victor Klemperer som lektor ved universitetet i Napoli. Han meldte seg som frivillig og deltok som artillerist på Vestfronten. I 1916 fikk han en ny tjeneste i militærsensuren ved Oberkommando Ost, i Kowno og Leipzig. 

Etter krigen tiltrådte han i 1920 som professor i romanistikk ved Dresdens tekniske høyskole.

Etter nazistenes maktovertakelse i 1933 mistet Klemperer stillingen ved høyskolen, i pakt med den nye loven om gjenopprettelse av yrkesembetet. Dette var en lov som de facto ila jøder på høyere poster i samfunnet yrkesforbud.  Klemperer ble rammet av denne loven, til tross for at han hadde konvertert og var gift med en arisk kvinne. Den avsatte professoren konsentrerte seg deretter om arbeid med fransk 1700-tallslitteratur, et arbeid han hadde påbegynt to år tidligere. På grunn av omstendighetene kom første bind av dette verket ut først tyve år senere. Til omstendighetene hørte at han som jøde ikke hadde tillatelse til å benytte biblioteker og heller ikke fikk abonnere på aviser og tidsskrifter. Dette tvang ham til å legge litteraturvitenskapen til side, til fordel for tobindsverket Curriculum Vitae og avhandlingen LTI (Lingua Tertii Imperii).  Denne avhandlingen ble senere hans mest berømte verk. Arbeidet ble utført hovedsakelig som dagboksnedtegnelser, og disse ble sammenstilt først etter krigen.

I 1940 ble paret Klemperer tvunget til å flytte fra sitt hus, og de bodde deretter i et jødehus i Dresden. Paret overlevde flyangrepet på Dresden 13.–14. februar 1945 og unnslapp også deportasjonen til tilintetgjørelsesleirene. Klemperer kommenterer dette i LTI:

Etter en flere måneder lang flukt gjennom Sachsen og Bayern, kunne paret Klemperer i juni 1945 vende tilbake til sitt hus i Dölzschen, en bydel i Dresden. Månedene derpå, mens Victor Klemperer svevde i uvisshet om sine framtidige karriereutsikter, ble LTI nedtegnet.

Til forskjell fra mange andre tyskere avstod Klemperer fra å flytte til vestsonene, ettersom han foretrakk å leve sine dager med «de røde» fremfor med «de gamle brune». Paret gikk tidlig med i partiet KPD, det tyske kommunistpartiet og kom derfor til å tilhøre DDRs politiske elite. Fra og med 1947 arbeidet Victor Klemperer ved universitetene i Greifswald, Halle og Berlin. I 1950 ble han via Kulturbund, den østtyske masseorganisasjonen for kulturarbeidere, medlem av Folkekammeret, DDRs parlament. Som medlem i vitenskapsakademiet forsvarte han det franske språks stilling mot sovjetiseringen av Øst-Tyskland.

Victor Klemperer døde i 1960.  Han ble begravet i Dölzschen. 

I 1995 ble Klemperer posthumt tildelt søsknene Scholls litteraturpris. Hyllingstalen ble holdt av Martin Walser.

Dagboken 
Victor Klemperer etterlot seg en omfangsrik dagbok. I den skildres både intriger i den akademiske verden, som Klemperers konkurranse med Ernst Robert Curtius, og hendelser fra privatlivet, der den sykelige hustruen spiller en stor rolle. I takt med nazistenes omdannelse av samfunnet, forvandles dagbøkene til et talende tidsdokument. Bindene fra trettitallet frem til krigens slutt tar opp den voksende antisemittismen, stemningen i jødehuset han ble flyttet til og redselen for Gestapo. Vennlig imøtekommenhet fra «ariske» tyskere og andre tegn på ikke-nazistiske foreteelser noteres også av Klemperer, som stadig håper på rask slutt på krigen og forfølgelsene. 

Dagboken ble først utgitt i 1996 av det tidligere østtyske Aufbau-Verlag og ble en stor salgssuksess. Klemperers dagbøker regnes deretter som standardverk innen historie- og tyskundervisningen.

I 1999 ble dagbøkene, i en omarbeidelse av Peter Steinbach, til en tv-serie i tolv deler: Klemperer – Ein Leben in Deutschland. Serien ble regissert av Kai Wessel, og hovedrollen ble spilt av Matthias Habich.

Bibliografi

Utgitt mens han levde 
 Paul Lindau. Berlin 1909. 
 Die Zeitromane Friedrich Spielhagens und ihre Wurzeln. Weimar 1913.
 Idealistische Neuphilologie. (Festschrift für Karl Vossler zum 6. September 1922, mit Eugen Lerch) Heidelberg 1922.
 Die moderne französische Prosa 1870–1920. Leipzig 1923.
 Romanische Literaturen von der Renaissance bis zur Französischen Revolution. (Mit Helmut Hatzfeld und Fritz Neubert – Handbuch der Literaturwissenschaft, hrsg. von Oskar Walzel) Potsdam 1924.
 Jahrbuch für Philologie. (Mit Eugen Lerch). München 1925 und 1927
 Die moderne französische Literatur und die deutsche Schule. Drei Vorträge. Leipzig 1925.
 Stücke und Studien zu modernen französischen Prosa. Leipzig 1926.
 Romanische Sonderart. Geistesgeschichtliche Studien. München 1926.
 Pierre Corneille. (Epochen der französischen Literatur). München 1933.
 Die französische Literatur von Napoleon bis zur Gegenwart. 4 Bde., Berlin 1925–31 (Neuausgabe 1956 unter dem Titel Geschichte der französischen Literatur im 19. und 20. Jahrhundert).
 LTI – Notizbuch eines Philologen. Berlin 1947 (Ausgabe beim Reclam Verlag Leipzig, ISBN 3-379-00125-2).
 Geschichte der französischen Literatur im 18. Jahrhundert. Bd. 1: Berlin 1954, Bd. 2: Halle 1966.

Utgitt etter hans død 
 Geschichte der französischen Literatur im 18. Jahrhundert. Band II: Das Jahrhundert Rousseaus. Halle 1966.
 Curriculum Vitae. Erinnerungen 1881–1918. (Band I–II). Berlin 1996, ISBN 3-7466-5500-5.
 Leben sammeln, nicht fragen wozu und warum. Tagebücher 1919–1932. Berlin 1996, ISBN 3-351-02391-X.
 „Ich will Zeugnis ablegen bis zum letzten.“ Tagebücher 1933–1945. (Band I–VIII). Berlin 1995, ISBN 3-7466-5514-5.
 Und so ist alles schwankend – Tagebücher Juni–Dezember 1945. Berlin 1996, ISBN 3-7466-5515-3.
 So sitze ich denn zwischen allen Stühlen. Tagebücher 1945–1959. (Band I–II). Berlin 1999, ISBN 3-351-02393-6.
 Das Tagebuch 1933–1945. Eine Auswahl für junge Leser. Bearbeitet von Harald Roth. Aufbau-Taschenbuch 5516, Berlin 1997, ISBN 3-7466-5516-1.
 Victor Klemperer: Die Tagebücher 1933–1945. Kritische Gesamtausgabe. CD-ROM. Berlin 2007, ISBN 978-3-89853-550-2.
 „Ich will Zeugnis ablegen bis zum letzten.“ Tagebücher 1933–1945. Eine Auswahl. Berlin 2007, (SpiegelEdition 23) ISBN 978-3-87763-023-5.
 Man möchte immer weinen und lachen in einem. Revolutionstagebuch 1919. Aufbau Verlag, Berlin 2015, ISBN 978-3-351-03598-3.

Litteratur 
 Steven E. Aschheim: Scholem, Arendt, Klemperer. Intimate Chronicles in Turbulent Times. Indiana University Press, Bloomington 2001, ISBN 0-253-33891-3.
 Rüdiger Bernhardt: Victor Klemperer: Das Tagebuch 1933–1945, eine Auswahl für junge Leser (= Königs Erläuterungen und Materialien. Band 424). Bange, Hollfeld 2004, ISBN 3-8044-1810-4 (Textanalyse und Interpretation mit ausführlicher Inhaltsangabe).
 Christian Borchert, Almut Giesecke, Walter Nowojski (Hrsg.): Victor Klemperer. Ein Leben in Bildern. Aufbau-Verlag, Berlin 1999, ISBN 3-351-02399-5.
 
 Norbert Haase, Stefi Jersch-Wenzel, Hermann Simon (Hrsg.): Die Erinnerung hat ein Gesicht. Fotografien und Dokumente zur nationalsozialistischen Judenverfolgung in Dresden 1933–1945. Kiepenheuer, Leipzig 1998, ISBN 3-378-01026-6.
 Hannes Heer (Hrsg.): Im Herzen der Finsternis. Victor Klemperer als Chronist der NS-Zeit. Aufbau, Berlin 1997, ISBN 3-351-02456-8.
 Utz Maas: Verfolgung und Auswanderung deutschsprachiger Sprachforscher 1933-1945. Eintrag zu Victor Klemperer (abgerufen: 13. April 2018)
 Walter Nowojski: Victor Klemperer (1881–1960). Romanist – Chronist der Vorhölle. Hentrich & Hentrich, Berlin 2004, ISBN 978-3-933471-59-8.
 Patrick Ostermann: Vom Freund- zum Feindbild in Zeiten des Krieges. Über den Wandel in Victor Klemperers Italienperzeption. In: Leviathan. Nr. 2, 2003, S. 219–241.
 Jürgen Storost: 300 Jahre romanische Sprachen und Literaturen an der Berliner Akademie der Wissenschaften. Lang, Frankfurt am Main 2000, S. 519–532, ISBN 3-631-38312-6.
 Lothar Zieske: Schreibend überleben, über Leben schreiben. Aufsätze zu Victor Klemperers Tagebüchern der Jahre 1933 bis 1959. Hentrich & Hentrich, Berlin 2013, ISBN 978-3-942271-99-8.
 Chronik 1933–1945. Dokumentarisches Theaterstück über die Biografien von Robert Ley und Victor Klemperer von Herbert Gantschacher, Katharina und Jürgen Rostock.

Referanser

Eksterne lenker 
 
 
 

Tyske forfattere
Tyske politikere
Personer fra Gorzów Wielkopolski